kardosdrur/scandi-wiki huggingface dataset:
Ekspresforsendelse

En ekspresforsendelse udgør en forsendelse der skal leveres hurtigt. Det kaldes også for eksprespost, når det sendes som postforsendelse. Når der sendes ekspresforsendelser, er der fokus på forsendelseshastighed hele vejen igennem distributionsledet. Dette gælder dog ikke når det kommer til eksprespost, hvor forsendelsen først adskiller sig fra almindelig brevpost i det øjeblik forsendelsen når destinationsposthuset. Da køres ekspresforsendelsen særskilt ud inden en angivet tidsfrist. En ekspresforsendelse kan sendes som brev eller som postpakke. Typiske ekspresforsendelser kan fx indeholde reservedele eller blot være baseret på modtagerens ønske om hurtig levering.

I Danmark 
I Danmark leveres de fleste ekspresforsendelser gennem kurervirksomheder.

PostNord Logistics 
Post Danmark gør forretninger gennem PostNord Logistics, som tilbyder forskellige ekspres- og kurerforsendelser.

Post Danmark 
Post Exprès er en forsendelsesform, der udbydes af Post Danmark. Med Post Exprès leveres forsendelser den førstkommende omdelingsdag (man. - lør.) inden kl. 9.00. Såfremt forhold ved modtageren ikke mulliggør levering inden kl. 9.00 udskydes leveringsfristen til kl. 10.00. Er en forsendelse pga. forhold hos Post Danmark mere end 6 timer forsinket, så udbetales en kompensation på 500 kr.

Kilder 

Postvæsen
Logistik
Dartford F.C.

Dartford F.C. er en engelsk fodboldklub fra Dartford i Kent, England, der spiller i National League South.
Klubben spiller hjemmekampe på Princes Park.

Fodboldklubber i England
Etableret i 1888
Radfjorden

Radfjorden er en fjord i Vestland  fylke i Norge. Fjorden går på østsiden af Holsnøy i Meland kommune og vestsiden af Radøy. Fjorden strækker sig i nordvest-sydøstlig retning og er med sine godt 210 meter dybde et godt vand for rejetrawling. Fjorden er rig på fisk, fra Tjuvholme i syd til populære Bognestraumen i nord. Der bliver også fanget mange krebs og krabber i fjorden af lokale fritidsfiskere.

I Radfjorden er der tre større opdrætsanlæg: Stolane, Sæbøholmane og Gjeltskjerneset. Ved opdrætsanlæggene er der gode fiskeforhold for stor sej, som lokale fiskere bruger som agn i krabbetejnene.

De gamle moler i fjorden er på Holsnøysiden: Revsgard kaj, Gaustad og Furuskjegget kaj. På Radøysiden ligger Sæbøkajen og Vetåskajen. Disse kajer er kommunale og tilgængelige for offentlig brug. Kajerne er i dag præget af forfald, og flere bygder har taget initiativ til at bevare denne del af den rige kystkultur ved genopbygning og restaurering.

Kilder og henvisninger

Fjorde i Vestland
Meland
Radøy
Herdlefjorden

Herdlefjorden er en norsk fjord i Vestland fylke. Navnet kommer fra øen Herdla. På gamle kort er navnet Herløfjorden, i lighed med ældre  stavning af ønavnet. Herdlefjorden går fra Herdla i nord til Byfjorden ved Bergen mod syd.  Syd- vestover er Herdlefjorden afgrænset af Askøy, mens Holsnøy ligger mod  nord og nordøst.

Sejlruter
Herdlefjorden er en af  sejlruterne ind til Bergen, men Hjeltefjorden er mere brugt som sejlrute. 

Gennemsejlingshøjden gennem Hjeltefjorden og under Askøybroen er 63 meter. I forbindelse med at Askøybroen åbnede i 1992, blev der givet politiske løfter om en alternativ sejlrute ind til Bergen. Tanken er at høje krydstogtskibe og olieinstallationer skal kunne komme helt ind i Bergen havn. Flaskehalsen for indsejling i Herdlefjorden er ved Herdla. Der var planer om at udvide ruten  ved at sprænge den ud i Skjelangersundet og «Det Naue». Sagen blev  diskuteret i flere år, men til slut blev den lagt død, da det viste sig at fjordbunden i  området er af løssand og grus. Sprænges der hul vil hullet efter få år blive lukket igen af havstrømmen som bevæger løsmasserne på bunden.

Kilder og henvisninger

Fjorde i Vestland
Askøy
Meland
Ølby (flertydig)

Ølby kan henvise til flere stednavne i Danmark:
 Ølby eller Ølby Landsby – en bebyggelse og et ejerlav i Højelse Sogn, Køge Kommune
 Ølby Lyng
 Ølby Station
 Ølby eller Ølby Kirkeby – en bebyggelse i Ølby Sogn, Struer Kommune
 Øster Ølby

 Se også
 Ølby Kirke - flertydig
Emil og Ida fra Lønneberg

Emil og Ida fra Lønneberg (svensk: Emil & Ida i Lönneberga) er en animeret spillefilm fra 2013 instrueret af Per Åhlin.

Medvirkende
 Gustav Föghner som Emil Svensson
 Tilda Ramde som Ida Svensson
 Allan Svensson som Anton Svensson
 Elisabet Carlsson som Alma Svensson
 Lindy Larsson som Alfred
 Rebecka Teper som Lina
 Siw Carlsson som Krösa-Maja
 EwaMaria Roos som provstinden
 Astrid Lindgren som fortæller (i form af arkivmateriale)

Eksterne henvisninger 
 

Animationsfilm fra Sverige
Svenske film fra 2013
Film baseret på værker af Astrid Lindgren
Børnefilm fra Sverige
Svensksprogede film
Kolding Sydbanegård

Kolding Sydbanegård blev bygget som endestation for privatbanen Kolding Sydbaner (1911-48), som havde linjer til Hejlsminde og Vamdrup. Stationsbygningerne blev tegnet af arkitekt Robert V. Schmidt.

I starten var der ingen personbefordring mellem Kolding Station (Statsbanegården) og Sydbanegården. Der blev anlagt et spor via havnen, hvor man kunne udveksle godsvogne med DSB, men DSB's stationsforstander mente, at det ville give for store gener at lade persontog køre den vej. Først i 1922 blev der etableret et forbindelsesspor, så Sydbanernes persontog kunne køre videre til statsbanestationen. Det var dog besværligt, fordi sporet var så krumt at man måtte løsne koblingerne mellem vognene. Og alligevel hvinede og peb det, når et tog langsomt kørte ad forbindelsessporet.

På grund af store driftsudgifter solgte man i 1932 stationsterrænet vest for Kongebrogade og byggede en ny og mindre pavillon øst for Kongebrogade. Den pompøse gamle banegårdsbygning blev solgt til Dansk Arbejdsmandsforbund. I 1968 blev den nedrevet for at give plads til en tankstation.

Eksterne kilder/henvisninger 
 koldingwiki.dk
 Billeder på arkiv.dk
 Signalposten 1989/2 s. 53, 55, 57 og 64 f. - med billeder af stationen

Lokaliteter i Kolding Kommune
Nedlagte jernbanestationer i Danmark
Forsvundne bygninger, konstruktioner og anlæg i Kolding Kommune
Sydbanegård
Christian Schiørring

Christen Christian Frederik Schiørring (10. februar 1837 i Aarhus – 20. december 1893 i København) var en dansk violinist og kgl. kapelmusikus, far til Johannes Schiørring og Henry Schiørring.

Karriere 
Han var søn af musiker Christian Christiansen Schiørring (1806-1877) og Dorothea Cathrine Jensdatter født Ustrup (1801-1874). Først undervist af faderen på violin kom han i sit fjortende år til København, hvor den dygtige kapelmusikus Hans Henrik Koch varmt tog sig af drengen. Allerede i december 1858 fik han ansættelse i Det Kongelige Kapel som violinist, afløste 1870 Fritz Schram som solospiller og virkede som sådan til sin død, 20. december 1893. Udmærket som kammermusikfortolker ved sit klare og rolige foredrag var han selvskrevet medlem af Neruda-Kvartetten, da den blev stiftet, alternerede med Valdemar Tofte som primarius, men forstod tillige som ægte kunstner at underordne sig og overtog efterhånden den for sammenspillet ikke mindre vigtige plads som 2. violin. Sammen med Franz Neruda spillede han ofte trioer med Dronning Louise og udnævntes 1869 til kongelig kammermusikus. 1879 blev han Ridder af Dannebrog. Elskværdig som menneske og dygtig som lærer var han meget søgt; 1884 blev han violinlærer ved Blindeinstituttet og rejste med offentlig understøttelse 1889 og 1891 i udlandet for at undersøge forholdene på fremmede blindeinstitutter. Han udgav en del kompositioner for sit instrument, mest beregnede for elever, men velklingende og praktiske.

Ægteskaber 
Schiørring blev gift første gang 30. maj 1862 i Helligåndskirken med Amalie Johanne Erichsen ((21. februar 1838 i Holbæk - 24. januar 1869 i København), datter af skorstensfejermester Niels Erichsen (1801-1862) og Ane Bolette Sophie født Mathiesen (ca. 1811-1875). Han blev gift anden gang 10. oktober 1874 i Hamborg med Emma Maria Scholefield (27. maj 1851 i Hamborg - 25. august 1929 i København), datter af Michael Henry Scholefield (1818-1884), købmand i Hamborg, og Emma Maria født Völchers (1825-1911).

Han er begravet på Holmens Kirkegård.

Gengivelser 
 Afbildet på maleri fra Det Kongelige Teater af Albert Rüdinger 1867 (Det Kongelige Teater)
 Xylografi 1883 efter foto
 Afbildet på satiren "Maleri i Koncertsalen" i Oldfux 1887
 Fotografier af Peter Fristrup og F.C.C. Mottlau (Det Kongelige Bibliotek)

Kilder 
  Biografi af S.A.E. Hagen
 Søndagsposten, nr. 1010.
 H.V. Schytte, Musiklex.

Eksterne henvisninger 
 

Personer i Dansk Biografisk Leksikon
Artikler fra 1. udgave af Dansk biografisk leksikon
Violinister fra Danmark
Kongelige kapelmusici fra Danmark
Personer fra Aarhus
Kongelige kammermusici fra Danmark
Danskere i 1800-tallet
Riddere af Dannebrog
Christian
Miniaturebog

En miniaturebog (minibog, mikrobog) er en ganske lille bog som i opsætning må være tilpasset det lille format og dog være læselig. Hvor lille en sådan bog skal være vurderes forskelligt; den amerikanske forening The Miniature Book Society sætter grænsen ved 3 x 3 x 3 tommer (ca. 76 mm på hver led).

Se også
 Pixibog, en lille bog på 10 x 10 cm

Eksterne henvisninger

  Se Wiktionarys definition på ordet Miniaturbuch (de)
 "4000 Years of Miniature Books" - Online udstilling fra The Lilly Library, Indiana University

Noter

Bøger
Thyra af Danmark

Thyra af Danmark kan henvise til flere personer:

 Thyra Dannebod eller Thyra Danebod – gift med kong Gorm den Gamle og omtalt på Jellingstenene
 Thyra Haraldsdatter (levede i 900-tallet) – datter af Harald Blåtand
 Thyra af Danmark (1853-1933) – Prinsesse af Danmark, datter af Christian 9.
 Thyra af Danmark (1880-1945) – Prinsesse af Danmark, datter af Frederik 8.
Gerard Aafjes

Geread Aafjes (født 27. januar 1985) er en hollandsk fodboldspiller.

Profil 
Aafjes spiller i forsvaret, hvor han kan dække flere positioner. Han skrev kontrakt med Vejle Boldklub d. 1. oktober 2013, hvor han kom til klubben som klubløs. Han blev hentet til Vejle som gardering for Niels Bisp Rasmussen, der er langtidsskadet. D. 2. december 2013 meldte Vejle Boldklub at det ikke var muligt, at forlænge kontrakten, hvormed Aarfjes er transferfri. Han nåede at spille otte gældende kampe for klubben.

Referencer 

Fodboldspillere fra Vejle Boldklub
Fodboldspillere fra Holland
Fodboldspillere fra MVV Maastricht
Fodboldspillere fra FC Volendam
Fodboldspillere fra Falkirk F.C.
Lars Morell

Lars Morell (født 9. december 1956) er en dansk idehistoriker og forfatter.

Morell har arbejdet 16 år på Aarhus Universitet, de første to på Institut for idéhistorie, resten på Romansk Institut. Omkring år 2000 besluttede han sig for at ernære sig som forfatter. Han skriver om emner inden for kunst.

Flere af Morells bøger er oversat til engelsk, bl.a. The Brotherhood: The Experimenting Art School (Copenhagen 1961–1969) (udgivet 2016) samt The Art of Asger Jorn (udgivet 2017) som er en gennemgang af den danske kunstner Asgers Jorns kunsteriske produktion.

For den bredere offentlighed blev Lars Morell i 2018 kendt som den uortodokse hovedkarakter i dokumentarfilmen De originale, instrueret af Stig Guldberg.

Tidligere havde Morell medvirket i den danske TV-serie i otte dele "Morell & Malerne", der sendtes i efteråret 2016.

Bibliografi i udvalg 

 Frejlev kirke : messehagler og glasmaleri, 1999, 
 Stenhuset, 2003, 
 Joseph Beuys og Danmark, 2004, 
 Kunstneren som polyhistor, den intellektuelle overbygning i Per Kirkebys værk, 2004, 
 Genopdagelsen af Byzans, det religiøse i Per Kirkebys kunst, 2005, 
 Andreasen & Lachmann, et industrielt stentrykkeri 1911-1958, 2005, 
 Det grafiske eksperiment, Poul Gernes' tryk 1943-1996, 2005, 
 Skulpturen, samtaler med Erik Thommesen, 2005, 
 Broderskabet, Den eksperimenterende Kunstskole 1961-69, 2009, 
 Asger Jorn på Læsø, 2012, 
 Den nye billedverden, Tom Krøjer i 60'erne og 70'erne, 2012, 

 Asger Jorns kunst, 2014, 

 200 års kunst i Aarhus, 2016,

Ekstern henvisning og kilde 

 GregersDH » Blog Archive » Lars Morell. Børsen 10.8.09 S. 30-31 Interv.
 Idéhistoriker og flaskesamler : aarhusportalen.dk 
 Tag med Lars Morell på kunstekspedition i Østjylland | TV2 ØSTJYLLAND

Faglitterære forfattere fra Danmark
Filosoffer fra Danmark
Danskere i 1900-tallet
Danskere i 2000-tallet
Katja Kabanova

Katja Kabanova () er en opera i 3 akter af Leoš Janáček med en libretto af Vincenc Červinka. Operaen er baseret på skuespillet Uvejr af den russiske dramatiker Alexander Ostrovskij. Den er bl.a. opført af Den Jyske Opera i 2013.

Eksterne links og henvisninger 

 Besøg af Den Jyske Opera på Det Kongelige Teater 
 Anmeldelser af Den Jyske Opera 2013 

Operaer på tjekkisk
Ban Kenpha

Ban Kenpha er en by i Houaphanh-provinsen i det nordlige Laos. Den er forholdsvis lille og er for det meste besøgt af turister og andre folk. Beliggende i midten af Laos  nordøst for Vieng Kham, ikke langt fra Muang Xon.

Vejr 
Ban Kenpha er en dejlig varm by med masser af sol og godt vejr. Der kommer dog også lidt regn og noget vind nogle gange.

Eksterne kilder/henvisninger 

Byer i Laos
Henrik Dam (jurist)

Henrik Øregaard Dam (født 4. januar 1968 i København) er en dansk jurist, som siden 1. februar 2014 har været ansat som rektor på Syddansk Universitet. Han afløste Jens Oddershede, der gik på pension.

Henrik Dam er uddannet jurist fra Københavns Universitet. Efter en afstikker til Sundhedsministeriet kom han i 1996 tilbage Københavns Universitet, hvor han i 2005 tog den juridiske doktorgrad i skatteret. 2006-2014 var han dekan på Det Juridiske Fakultet på Københavns Universitet.

18. november 2011 blev Henrik Dam Ridder af Dannebrog.

Referencer 

 CV 

Ansatte ved Københavns Universitet
Jurister fra Danmark
Ansatte ved Syddansk Universitet
Riddere af Dannebrog
Danskere i 1900-tallet
Danskere i 2000-tallet
Personer fra København
Personer i Kraks Blå Bog
Skattefolk fra Danmark
Alumni fra Københavns Universitet
Korea Klubben

Korea Klubben er en forening for koreansk adopterede i Danmark. Omdrejningspunktet er erfaringsudveksling og rådgivning af adopterede, deres familier og adoptionsprofessionelle. Samtidig fungerer foreningen som ambassadører for Korea i Danmark og for Danmark i Korea. Foreningen har over 500 medlemmer og støttemedlemmer og tilbyder en lang række arrangementer, som omfatter sociale, kulturelle og adoptionsrelaterede aktiviteter. Korea Klubben blev grundlagt i 1990 som en uafhængig, non-profit forening baseret på frivilligt arbejde. 

Korea Klubben er en af drivkræfterne bag det internationale netværk IKAA – International Korean Adoptee Associations. IKAA består af en række foreninger for koreansk adopterede fra Europa og USA.

Eksterne links 
 Korea Klubbens hjemmeside
 Korea Klubbens facebookside
 IKAA

Foreninger
Adoption
Andreasen & Lachmann

Andreasen & Lachmann var et dansk stentrykkeri/litografisk anstalt grundlagt 1. juli 1911 og ophørt 1958.

Allerede i 1912 udførte Sven Brasch en reklameplakat for virksomheden, som siden kom til at blive førende inden for plakatproduktion, og som højnede den kunstneriske kvalitet af den danske reklameplakat.

Virksomheden blev stiftet i 1911 af litograf Carl Andreasen (1867-1946) og grosserer Julius Lachmann (1883-1920). Den sidstnævnte havde førhen været driftsleder i det store trykkeri Sophus Kruckow, hvor han var primus motor. Sammen med Julius Lachmann etablerede Carl Andreasen firmaet på adressen Hestemøllestræde 6 i København med fire trykmaskiner og 30 ansatte.

Selskabet udgav i 1912 den informative tryksag Hvad er Litografi og gjorde derved opmærksom på brugen af masseproducerede, kunstneriske gadeplakater som effektiv markedsføring. En lang række kendte plakatkunstnere har haft deres gang hos Andreasen & Lachmann; bl.a. Ib Andersen, Sikker Hansen og Poul Gernes. Verner Permild blev udlært hos firmaet.

Litteratur 
 Lars Morell: Andreasen & Lachmann, et industrielt stentrykkeri 1911-1958, 2005.

Kilder 
 Opslag hos Danskplakatkunst.dk

Grafiske virksomheder i Danmark
Etableret i 1911
Ophørt i 1958
Tidligere virksomheder i København
Carl Andreasen

Carl Albert Andreasen (16. oktober 1867 i København – 12. marts 1946) var en dansk litograf og direktør.

Carl Andreasen blev uddannet som litograf og virkede i en årrække som driftsleder på trykkeriet Kruckow (senere Kruckow-Waldorff). Reelt var Andreasen manden bag firmaets succes, men som lønmodtager og ikke medejer af virksomheden fik han ikke andel i overskuddet.

En konkurrenceklausul forsinkede Carl Andreasens farvel til Sophus Kruckows litografiske Anstalt, men 1. juli 1911 lykkedes det, og han stiftede sammen med grosserer Julius Lachmann (1883-1920) interessentskabet Andreasen & Lachmann. Lachmann stod for finansieringen af det ny selskab. Uden tvivl stod han for selskabets økonomi, mens Andreasen var fagmanden, som stod i spidsen for de håndværksmæssige resultater. Hans ledelsesstil beskrives som patriarkalsk.

Carl Andreasen var en habil tegner og har også udført tegninger til bl.a. en række humoristiske postkort.

Kilder 
 Biografi hos Danske Postkortkunstnere

Litografer fra Danmark
Fabrikanter fra Danmark
Personer fra København
Danskere i 1800-tallet
Danskere i 1900-tallet
Tegnere fra Danmark
Viggo Lachmann

Viggo Frederik Kalkar Lachmann (født 16. juli 1864 i København, død 12. april 1928 sammesteds) var en dansk overretssagfører.

Han var søn af grosserer Jacob Joseph Lachmann (1832-1902) og hustru Frederikke Kalkar, blev 1881 student fra Metropolitanskolen, 1887 cand.jur. og var dernæst fuldmægtig hos overretssagfører Ludvig Simonsen. Han blev 1891 overretssagfører og praktiserede i København til sin død. Han fik 1916 overdraget de offentlige og beneficerede sager ved Landsover- samt Hof- og Stadsretten, Københavns Kriminal- og Politiret samt Sø- og Handelsretten.

Lachmann var formand for Studentersamfundet 1903-05 og for dets Retshjælp for ubemidlede fra 1899.

Han blev gift 2. juli 1909 i København med Engel Cathrine Saxild (18. april 1885 i Skagen - 1966), datter af bagermester Lars Johan Saxild og hustru Ane Amalie Larsen.

Kilder 
 
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

Eksterne henvisninger 
 

Advokater fra Danmark
Personer fra København
Foreningsformænd fra Danmark
Jøder fra Danmark
Danskere i 1800-tallet
Danskere i 1900-tallet
Studenter fra Metropolitanskolen
Bora

Bora har flere betydninger:
 Bora (vind) – en vind
 Bora (Spider-Man) − en fiktiv karakter i serien om Spider-Man
 Bora Bora – en ø i Stillehavet
 Bora Bora (film fra 2011) – en dansk film fra 2011
 Volkswagen Bora – en bilmodel fra Volkswagen
Spektrum Odder

Spektrum Odder er et idrætsanlæg  i Odder. Det består af tre idrætshaller, en svømmehal med fire bassiner, et stadionanlæg med ni fodboldbaner,  beregnet til hhv. 11-, 7- og 5-mandsfodbold, samt baner til atletik, tennis, rugby, petanque og basketball (udendørs). Der er desuden en café og et selskabslokale.

Hallerne 
Den første hal, der mest bruges til håndbold, blev bygget i 1962. Den har 700 siddepladser. Den næste hal kom i 1988 og er beregnet til træning. Der er dog plads til tilskuere på to af siderne. Den bruges til håndbold, badminton, basketball og indendørs fodbold. Den sidste hal er bl.a. beregnet til opvisninger, gymnastik og koncerter.

Eksterne henvisninger 
 Spektrum Odders hjemmeside

Odder
Idrætshaller i Danmark
Fodboldstadioner i Danmark
Atletikstadioner i Danmark
Svømmehaller i Danmark
Alne Nor

Alne Nor er et nor på nordkysten af halvøen Horneland på sydvestfyn. Sønderfjord, der er den yderste del af Helnæs Bugt. Mod sydvest ligger Bøjden, mod sydøst Fåborg. I fjorden ud for, ligger den langstrakte ø Illum.

Noret dannes af den  voksende landtange, Drejet der  først  går mod nord,  men ca. en km. ude svinger mod øst og sydøst, hvor den, hvis væksten fortsætter vil ende med at danne en lagune..

Eksterne kilder/henvisninger 

Nor
Vige i Danmark
Selskabsledelse

Selskabsledelse (på engelsk Corporate governance) betegner det system af regler, praksis og processer, som et selskab - og i videre betydning andre former for virksomheder - styres efter. Ofte anvendes begrebet i sammensætningen God selskabsledelse, der bruges om principper, der anses for optimale for at opnå et godt resultat

Et vigtigt element i selskabsledelse er en afvejning af interesserne hos de mange interessenter i en virksomhed - disse omfatter dens aktionærer, ledelse, kunder, leverandører, finansielle samarbejdspartnere og offentligheden i form af regering, lokaladministration og civilsamfundet.

Selskabsledelse omfatter rammerne for at nå en virksomheds mål. Emnet berører stort set alle aspekter af ledelse, fra handlingsplaner og intern kontrol til performance-måling og selskabsoplysninger.

God selskabsledelse i Danmark 

I Danmark er nedsat Komiteen for god Selskabsledelse, som sekretariatsbetjenes af Erhvervsstyrelsen. Den udarbejder bl.a. anbefalinger til virksomhederne i forskellige henseender.

De Økonomiske Råd udarbejdede i 1999 en analyse af sammenhængen mellem danske virksomheders ejere, styring og effektivitet. De fandt, at ejerskabet af de fleste større danske virksomheder var meget koncentreret, hvilket både medfører fordele og ulemper for virksomhedernes ageren. De påpegede, at det er vigtigt, at de institutionelle investorer som pensionskasser sørgede for at udøve aktivt ejerskab i forhold til de virksomheder, de havde større ejerandele i. De pegede også på potentielle problemer med hensyn til de mange erhvervsdrivende fonde, som er karakteristiske for Danmarks erhvervsliv.

Et par år efter, i 2001, aflagde det såkaldte Nørby-udvalg en rapport med klare anbefalinger for god selskabsledelse. Det satte vind i sejlene for begrebet herhjemme.

Kilder

Eksterne henvisninger 

 Komiteen for god Selskabsledelse

Virksomhedsledelse
Disney-tegneserier af Carl Barks

Carl Barks var en amerikansk Disney Studio-illustrator og tegneserietegner. Det høje kvalitetsniveau af hans historier og tegninger medførte at han blev tildelt kælenavnene 'The Duck Man' og 'The Good Duck Artist'.

Visse titler, forfattere og præcise datoer i denne liste er endnu ukendte. Listen indeholder ikke covers og ikke-udgivede tegnerier og er derfor ikke en komplet oversigt over Carl Barks' værker.

Liste af tegneserier

Kilder 

Anders And-universet
Lister over værker
Heat (Dúné)

"Heat" er en sang skrevet af det danske elektro-rock-band Dúné. Det er anden single fra gruppens andet studiealbum Enter Metropolis fra 2009. "Heat" udkom som single i Danmark den 2. juni 2009, og i Tyskland den 31. juli. Selve albummet blev udgivet i Europa den 14. august samme år, mens det blev tilgængelig i Danmark den 29. august.

Historie 
Singlen udkom som en såkaldt "dobbelt A-side single", med nummeret "Victim Of The City" som andet nummer på udgivelsen. Dette betyder at begge numre tæller lige meget, som da The Beatles udgav deres "Penny Lane/Strawberry Fields Forever" single i februar 1967. Dúné havde valgt denne fremgangsmåde, da bandet ville promovere "Heat" i Tyskland, mens "Victim Of The City" skulle have mere opmærksomhed i Danmark.

"Heat" udkom på både en cd og en hvid vinylplade. Det var pladeselskaberne New Gang of Robot's Rec. / Iceberg Records samt Sony BMG som stod for udgivelserne.

Musikvideoen til sangen havde premiere i midten af juli 2009.

Produktion 
Sangen blev ligesom resten af Enter Metropolis indspillet i Hansen Studios i Ribe.

Personel

Musikere 
 Sang: Mattias Kolstrup og Cecilie Dyrberg
 Kor: Ole Björn Sørensen og Piotrek Wasilewski
 Keyboards: Ole Björn Sørensen
 Synthesizer: Cecilie Dyrberg og Ole Björn Sørensen
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Synthesizer bas: Piotrek Wasilewski
 Trommer: Malte Aarup-Sørensen
 Tambourin: Martin Pagaard Wolf

Produktion 
 Producer: Mark Wills, Dan Hougesen og Dúné
 Masteringtekniker: Tom Coyne
 Komponist: Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2009
Dúné-sange